SKRIFTLIG FORESPØRGSEL E-2315/00

af Bart Staes (Verts/ALE) til Kommissionen

(11. juli 2000)

Om: Seveso II-direktivet

I svaret på spørgsmål nr. 64 (H-0469/00)(1) meddeler Kommissionen mig, at anvendelsesområdet for Seveso II-direktivet både er blevet udvidet og forenklet. Dette betyder, at produktionen og oplagringen af pyrotekniske stoffer har været omfattet af dette direktiv siden den 3. februar 1999.

1. Hvorledes har Nederlandene omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

2. Hvorledes har Den Belgiske Føderation omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

3. Hvorledes har Frankrig omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

4. Hvorledes har Tyskland omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

5. Hvorledes har Irland omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

6. Hvorledes har Det Forenede Kongerige omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

7. Hvorledes har Danmark omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

8. Hvorledes har Sverige omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

9. Hvorledes har Spanien omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

10. Hvorledes har Portugal omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

11. Hvorledes har Grækenland omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

12. Hvorledes har Luxembourg omsat disse ændringer i national lovgivning? Er disse ændringer blevet gennemført inden for den frist, som Kommissionen har fastsat?

(1) Besvaret skriftligt den 13.6.2000.

Svar afgivet på Kommissionens vegne af Margot Wallström

(7. september 2000)

I henhold til artikel 24 i Rådets direktiv 96/82/EF af 9. december 1996 om kontrol med risikoen for større uheld med farlige stoffer(1) skulle det være gennemført (omsat til national lovgivning og anvendt) af medlemsstaterne senest den 3. februar 1999. Kommissionen vil gerne understrege, at gennemførelsesperioden på 2 år blev fastsat af Rådet ved direktivets vedtagelse, og ikke af Kommissionen. Den 3. februar 1999 havde Kommissionen ikke modtaget en eneste meddelelse om de nødvendige love og administrative bestemmelser fra medlemsstaterne.

Siden da har adskillige medlemsstater meddelt deres gennemførelsesbestemmelser til Kommissionen. Der er imidlertid overtrædelsesprocedurer i gang mod ni medlemsstater for manglende meddelelse af gennemførelsesbestemmelser. I seks af de ni tilfælde har Kommissionen for nylig besluttet at indbringe sagen for Domstolen, enten for manglende meddelelse eller for ufuldstændig meddelelse (Belgien, Tyskland, Irland, Luxembourg, Østrig og Portugal). Sideløbende er Kommissionen i gang med at foretage overensstemmelsesvurderinger af de meddelte gennemførelsesbestemmelser.

(1) EFT L 10 af 14.1.1997.